अम्बाला. अब रेलवे ने स्टेशन पर रिटायरिंग रूम आईआरसीटीसी की साइट पर बुक किया जा सकता है। इस नई व्यवस्था से अॉनलाइन आरक्षण टिकट बुक कराने वाले यात्रियों को फायदा होगा। यानी यात्रियों को अब केवल आईआरसीटीसी के द्वारा ही रिटायरिंग रूम बुकिंग की सुविधा प्राप्त होगी।
आईआरसीटीसी के रीजनल मैनेजर गुलशन ने बताया कि यात्रियों का रुझान आरक्षण काउंटर से ज्यादा आईआरसीटीसी की ओर है। इसे देखते हुए रेलवे ने यह व्यवस्था की है। गुलशन ने बताया कि देश में यात्री आरक्षित टिकट का 54 प्रतिशत टिकट बुक आईअारसीटीसी की साइट पर से कराते हैं। इससे पहले रेलवे की टिकट बुकिंग साइट पर भी रिटायरिंग रूम बुक करवाए जा सकते थे, लेकिन अब आईआरसीटीसी पर ऑनलाइन टिकट बुक कराते समय यात्रियों को रिटायरिंग रूम का ऑप्शन दिया जाएगा।
कहां-कहां है स्टेशन पर रिटायरिंग रूम : रेलवे स्टेशन पर रिटायरिंग रूम की व्यवस्था बड़े स्टेशनों पर होती है। अम्बाला मंडल में यह सुविधा अम्बाला, सराहनपुर, बठिंडा व चंडीगढ़ के स्टेशनों पर है, वहीं हरियाणा में पानीपत व रेवाड़ी के स्टेशनों पर यह सुविधा दी जाती है।
क्या होता है रिटायरिंग रूम
रेलवे के द्वारा यात्रियों के लिए स्टेशन पर रुकने के लिए कमरों की व्यवस्था होती है। जिसे रिटायरिंग रूम कहा जाता है। इसमें दो प्रकार के रिटायरिंग रूम की व्यवस्था होती है। जिसमें एक प्रकार में यात्री को एक रूम में डबल बेड की व्यवस्था होती है। वहीं दूसरे में एक कमरे में कई सिंगल बेड रखे जाते हैं। इनका किराया अलग-अलग होता है। यात्री अपनी सुविधा के अनुसार इन रूम को बुक करवा सकता है। रूम की सुविधा लेने के लिए यात्री को टिकट बुक करते समय रिजर्वेशन नंबर दिया जाता है। जिसे यात्री स्टेशन पर जाकर बताता है और उसे कमरे की चाबी दे दी जाती है।
hin_Deva hin_Deva hin_Deva hin_Deva hin_Deva